
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 708 


6 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση οικονομικών ενισχύσεων για την υλοποίηση 
προγράμματος δράσης για ελέγχους των δαπανών 
του Κοινοτικού καθεστώτος ενίσχυσης για την καλ¬ 
λιέργεια σταφυλιών που προορίζονται για την πα¬ 


ραγωγή σταφίδων Κορινθιακής και Σουλτανίνας 
κατ’ εφαρμογή του ΚΑΝ. (ΕΚ) 723/97. 1 

Αποδοχή παραίτησης Γενικού Διευθυντή Δ.Σ. του Ορ¬ 
γανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕ- 
ΚΕΠΕ) Ν.Π.Ι.Δ. 2 

Τροποποίηση της 48.178/3.9.99 απόφασης «Ορισμός 
μελών του Διοικητικού Συμβουλίου του Οργανι¬ 
σμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (ΟΠΕΚΕ- 
ΠΕ)- Ν.Π.Ι.Δ. 3 

Αύξηση συντάξεων του Ταμείου Επικουρικής Ασφάλι¬ 
σης και Πρόνοιας Προσωπικού ΕΡΤ και Τουρισμού 
για το έτος 2001. 4 

Καθορισμός ειδικοτήτων και εξειδικεύσεων για τις θέ¬ 
σεις Ειδικού Επιστημονικού Προσωπικού των 
Πε.Σ.Υ. 5 

Αναπροσαρμογή χρηματικών προστίμων του Κώδικα 
Οδικής Κυκλοφορίας. 6 

Συγχώνευση των ιδίων Ν.Π. «ΔΗΜΟΤΙΚΟ ΓΥΜΝΑΣΤΗ¬ 
ΡΙΟ Ν. ΦΙΛΑΔΕΛΦΕΙΑΣ "ΙΩΝΙΚΟΣ"» και «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ Ν. ΦΙΛΑΔΕΛΦΕΙΑΣ».... 7 

Σύσταση Διαδημοτικής Επιχείρησης στο Ν. Λάρισας 
με την επωνυμία «ΔΙΑΔΗΜΟΤΙΚΗ ΕΠΙΧΕΙΡΗΣΗ ΠΟ¬ 
ΛΙΤΙΣΜΟΥ - ΤΟΥΡΙΣΜΟΥ - ΚΑΙ ΑΝΑΠΤΥΞΗΣ ΑΝΑ¬ 
ΤΟΛΙΚΗΣ ΛΑΡΙΣΑΣ (Δ.Ε.Τ.Π.Α.ΑΛ.)». 8 


ΑΠΟΦΑΣΕΙ Σ 

Αριθ. 174398 (1) 

Έγκριση οικονομικών ενισχύσεων για την υλοποίηση προ¬ 
γράμματος δράσης για ελέγχους των δαπανών του 
Κοινοτικού καθεστώτος ενίσχυσης για την καλλιέρ¬ 
γεια σταφυλιών που προορίζονται για την παραγωγή 
σταφίδων Κορινθιακής και Σουλτανίνας κατ’ εφαρμο¬ 
γή του ΚΑΝ. (ΕΚ) 723/97. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη : 

1. Τις διατάξεις: 

α) Της παρ. 10 του άρθρου 39 του Ν. 2065/92 Αναμόρ¬ 
φωση της άμεσης φορολογίας και άλλες διατάξεις" (Α’ 
113) σε συνδυασμό και με τις διατάξεις του Ν.Δ. 131/74 
"Περί παροχής οικονομικών ενισχύσεων εις την γεωργι¬ 
κήν, κτηνοτροφικήν, δασικήν και αλιευτικήν παραγωγήν" 
(Α’ 320), όπως τροποποιήθηκε και συμπληρώθηκε με τις 
διατάξειςτου Ν. 1409/1983 (Α’ 199) καιτου άρθρου 11 του 
ν. 2512/97 (Α’ 138) και εκδίδεται από τους Υπουργούς Οι¬ 
κονομικών και Γ εωργίας. 

β) Το άρθρο 29 Ατού ν. 1558/1985 "Κυβέρνηση και Κυ- 
βερνικά Όργανα" (Α’ 137) όπως προστέθηκε με το άρθρο 
27 του ν. 2081/1992 "Ρύθμιση του θεσμού των Επιμελητη¬ 
ρίων, τροποποίηση διατάξεων του Ν. 1712/1987 για τον 
εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις" (Α 154) και τροποποιήθηκε από το άρθρο 1 
παρ. 2α του Ν. 2469/97 "Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις" (Α’ 38). 

γ) Τον Καν. (ΕΚ) αριθμ. 2201/96 του Συμβουλίου "περί 
κοινής οργάνωσης αγοράς στον τομέα των μεταποιημέ¬ 
νων προϊόντων με βάση τα οπωροκηπευτικά" (Ε297) κα¬ 
θώς καιτον Καν. (ΕΚ) αριθμ. 1621/1999της επιτροπής "για 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τη θέσπιση των λεπτομερειών εφαρμογής του Καν.(ΕΚ) 
αριθμ. 2201/1996 του Συμβουλίου όσον αφορά την ενί¬ 
σχυση για την καλλιέργεια σταφυλιών που προορίζονται 
για την παραγωγή ορισμένων ποικιλιών σταφίδων" (1_ 
192), όπως ισχύουν. 

δ) Τον Καν. (ΕΚ) αριθμ. 723/1997 του Συμβουλίου "για 
την υλοποίηση προγραμμάτων δράσης των κρατών με¬ 
λών στοντομέα ελέγχωντων δαπανώντου ΕΓΤΠΕ, τμήμα 
Εγγυήσεων" όπως ισχύει. 

ε) ΤονΚαν. (ΕΚ) αριθμ. 1780/1997της Επιτροπής γιατον 
καθορισμό των λεπτομερειών εφαρμογής του κανονι¬ 
σμού (ΕΚ) αριθμ. 723/1997του Συμβουλίου. 

στ) Την αριθμ. 175/30.1.2001 απόφαση της Ευρωπαϊκής 
Επιτροπής σχετικά με το μέγιστο ποσό χρηματοδοτικής 
συμμετοχής της κοινότητας που πρέπει να καταβληθεί 
στα ενδιαφερόμενο κράτη - μέλη σύμφωνα με τον Καν. 
(ΕΚ) 723/97. 

ζ) Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού ύψους 320.620.650 δρχ. που είναι εγγεγραμένη 
στην Κ.Α.Ε. 5423 "Δαπάνες ΕΓΤΠΕ - Εγγυήσεις" του 
Υπουργείου Γεωργίας, αποφασίζουμε: 

Για την εφαρμογή του προγράμματος δράσης έτους 
2001 για ελέγχους των δαπανών του ΕΓΤΠΕ -τμήμα Εγ¬ 
γυήσεων (Καν. (ΕΚ) 723/97 του Συμβουλίου) που αφο¬ 
ρούν το κοινοτικό καθεστώς ενίσχυσης για την καλλιέρ¬ 
γεια σταφυλιών που προορίζονται για την παραγωγή στα¬ 
φίδων κορινθιακής και σουλτανίνας , όπως εγκρίθηκε με 
την 175 τελ./30.1.2001 απόφαση της Ευρωπαϊκής Επι¬ 
τροπής , εγκρίνουμε, κατά τομέα δράσης του προγράμ¬ 
ματος ,τις ακόλουθες δαπάνες: 

I. ΑΡΧΙΚΕΣ ΔΑΠΑΝΕΣ ΔΗΜΙΟΥΡΓΙΑΣ Η' ΑΝΑΔΙΟΡΓΑ¬ 
ΝΩΣΗΣ ΤΩΝ ΥΠΗΡΕΣΙΩΝ ΕΠΙΘΕΩΡΗΣΗΣ 

Συνολική δαπάνη μέχρι: 353.970.650 δρχ. 

II. ΔΑΠΑΝΕΣ ΚΑΤΑΡΤΙΣΗΣ Συνολική δαπάνη μέχρι: 
40.000.000 δρχ. 

III. ΔΑΠΑΝΕΣ ΕΞΟΠΛΙΣΜΟΥ Συνολική δαπάνη μέχρι: 
23.500.000 δρχ. 

IV. ΑΛΛΕΣ ΔΑΠΑΝΕΣ 

Εγκρίνεται η διάθεση πίστωσης στο κέντρο και την πε¬ 
ριφέρεια για δαπάνες οδοιπορικών, εκτός έδρας αποζη¬ 
μιώσεων και υπερωριών υπαλλήλων της καθ’ ύλην αρμο¬ 
δίας Δ/νσης που θα απασχοληθούν στην παρακολούθη¬ 
ση, εφαρμογή και σχετικούς ελέγχους του προγράμ¬ 
ματος. 

Συνολική δαπάνη μέχρι: 223.770.650 δρχ. 

ΓΕΝΙΚΑ 

Γιατην υλοποίηση όλων των δράσεων του προγράμμα¬ 
τος προκύπτει συνολική δαπάνη ύψους:641.241.300 δρχ. 
(1.881.852 ΕΥΡΩ). Από τη δαπάνη αυτή το 50% ήτοι ποσό 
320.620.650 δρχ. (940.926 ΕΥΡΩ) εγκρίθηκε για το έτος 
2001 από την Ευρωπαϊκή Επιτροπή σύμφωνα με την 
αριθμ. 175/30.1.2001 απόφαση αυτής. Το υπόλοιπο 50% 
της εν λόγω δαπάνης ήτοι ποσό 320.620.650 
δρχ. (940.926 ΕΥΡΩ) βαρύνει τον ΚΑΕ 5423 του τακτικού 
προϋπολογισμού του Υπουργείου Γεωργίας με ισόποση 
μεταφορά στον ΚΑΕ 2122 (κάλυψη ελλείμματος ΕΛΕΓΕΠ) 
Οι λεπτομέρειες εφαρμογής ορίζονται με απόφαση του 
Υπουργείου Γεωργίας. 

Η παρούσα να αναρτηθεί στο συνήθη χώρο ανακοινώ¬ 
σεων του κεντρικού καταστήματος του Υπουργείου Γε¬ 
ωργίας σύμφωνα μετο άρθρο 4του κ 1409/83. 


Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 19 Μαρτίου 2001 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 
-♦- 

Αριθ. 366231 (2) 

Αποδοχή παραίτησης Γενικού Διευθυντή Δ.Σ. του Οργα¬ 
νισμού Πληρωμών και Ελέγχου Κοινοτικών Ενισχύσε¬ 
ων Προσανατολισμού και Εγγυήσεων (ΟΠΕΚΕΠΕ) 
Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85, "Κυβέρνηση και Κυβερ¬ 
νητικά Όργανα" (ΦΕΚ 137/Α/85) όπως αυτές συμπληρώ¬ 
θηκαν μετο άρθρο 27του Ν. 2081/92 (ΦΕΚ 154/Α/92) και 
όπως αυτές αντικαταστάθηκαν με τη διάταξη του άρθρου 
1 παρ. 2ατου Ν. 2469/97 (ΦΕΚ 38/Α/97). 

2. Τις διατάξεις του Ν. 2637/98 (ΦΕΚ 200/Α/98.) και ειδι¬ 
κότερα των άρθρων 13,19,20 και 21 όπως αυτές συμπλη¬ 
ρώθηκαν και τροποποιήθηκαν μεταγενέστερα με το άρ¬ 
θρο 4του Ν. 2732/99 (ΦΕΚ 154/Α/99). 

3. Τις διατάξεις του άρθρου 32 παρ.18 του Ν. 2190/94 
(ΦΕΚ 28/Α/94). 

4. Τις διατάξεις του άρθ. 4 του Ν. 2198/94 (ΦΕΚ43/Α/94). 

5. Τις διατάξεις του άρθ. 14του Ν. 2703/99 (ΦΕΚ72/Α/99). 

6. Την αριθμ. 48178/3.9.99 (ΦΕΚ 1766/Β/99) απόφασή 
μας, "Ορισμός μελών του Διοικητικού Συμβουλίου του 
ΟΠΕΚΕΠΕ (Ν.Π.Ι.Δ.)" όπως αυτή συμπληρώθηκε και τρο¬ 
ποποιήθηκε μεταγενέστερα με όμοιες αποφάσεις μας. 

7. Την από 29.5.2001 παραίτηση του Γενικού Διευθυντή 
Δ.Σ. του ΟΠΕΚΕΠΕ (Ν.Π.Ι.Δ.) Τσιρώνη Δημητρίου. 

8. Το ότι από τις διάταξες αυτής της απόφασης δεν προ- 
καλείται δαπάνη σε βάρος του προϋπολογισμού Ν.Π.Ι.Δ. 
του ΟΠΕΚΕΠΕ και του κρατικού προϋπολογισμού, απο¬ 
φασίζουμε: 

Αποδεχόμεθα την παραίτηση του Γενικού Διευθυντή 
του Διοικητικού Συμβουλίου του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ) - Ν.Π.Ι.Δ. Τσιρώνη Δημητρίου 
και απαλλάσσουμε αυτόν από τα καθήκοντά του από την 
ημερομηνία που θαπαύσει να τ’ ασκεί ως Γενικός Διευθυ¬ 
ντής του Δ.Σ. του ΟΠΕΚΕΠΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάΐου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-*- 

Αριθ. 366232 (3) 

Τροποποίηση της 48.178/3.9.99 απόφασης «Ορισμός με¬ 
λών του Διοικητικού Συμβουλίου του Οργανισμού 
Πληρωμών και Ελέγχου Κοινοτικών Ενισχύσεων Προ¬ 
σανατολισμού και Εγγυήσεων (ΟΠΕΚΕΠΕ) - Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 "Κυβέρνηση και Κυβερ¬ 
νητικά Όργανα” (ΦΕΚ 137/Α/85) όπως αυτές συμπληρώ- 

θηκαν με το άρθρο 27 του Ν. 2081/92 (ΦΕΚ 154/Α/92) και 
όπως αυτές αντικαταστάθηκαν με το άρθρο 1 παρ.2ατου 
Ν. 2469/97 (ΦΕΚ38/Α/97). 

2. Τις διατάξεις του Ν. 2637/98 (ΦΕΚ 200/Α/98) και ειδι¬ 
κότερα των άρθρων 13,19,20 και 21 όπως αυτές συμπλη¬ 
ρώθηκαν και τροποποιήθηκαν με το άρθρο 4 του Ν. 
2732/99 (ΦΕΚ 154/Α/99). 

3. Τις διατάξεις του άρθρου 32παρ. 18 του Ν. 2190/94 
(ΦΕΚ 28/Α/94). 

4. Τις διατάξεις του άρθρου 4 του Ν. 2198/94 (ΦΕΚ 
43/Α/94). 

5. Τις διατάξεις του άρθρου 14 του Ν. 2703/99 (ΦΕΚ 
72/Α/99). 

6. Την αριθ. 48178/3.9.99 (ΦΕΚ 1766/Β/99) απόφασή 
μας, "Ορισμός μελών Δ.Σ. του ΟΠΕΚΕΠΕ (Ν.Π.Ι.Δ.)” 
όπως αυτή συμπληρώθηκε και τροποποιήθηκε μεταγενέ¬ 
στερα μ,ε όμοιες αποφάσεις μας. 

7. Την αριθμ. 366231/31 -5-2001 απόφαση Υπουργού 
Γεωργίας, "Αποδοχή παραίτησης Γενικού Δ/ντή Δ.Σ. του 
ΟΠΕΚΕΠΕ (Ν.Π.Ι.Δ.)”. 

8. Την αριθ. 2/547/0022/11.1.2000 (ΦΕΚ32/Β/2000) Κοι¬ 
νή απόφαση Υφυπουργού Οικονομικών και κ. Υπουργού 
Γεωργίας, "Καθορισμός μηνιαίας αντιμισθίας Γεν. Δ/ντού 
ΟΠΕΚΕΠΕ (ΝΠΙΔ)” όπως αυτή συμπληρώθηκε και τροπο¬ 
ποιήθηκε μεταγενέστερα με όμοια απόφαση. 

9. Το ότι από τις διατάξεις αυτής της απόφασης προκα- 
λείται δαπάνη η οποία κινείται στα πλαίσια των πιστώσε¬ 
ων που περιλαμβάνονται στην αριθμ. 2/547/0022/ 
11.1.2000 (ΦΕΚ 32/Β/2000) κοινή απόφαση Υφυπουργού 
Οικονομικών και Υπουργού Γεωργίας, "Καθορισμός μηνι¬ 
αίας αντιμισθίας Γ εν. Δ/ντού ΟΠΕΚΕΠΕ (ΝΠΙΔ)” όπως αυ¬ 
τή συμπληρώθηκε και τροποποιήθηκε μεταγενέστερα με 
όμοια απόφαση, αποφασίζουμε: 

1. Τροποποιούμε την αρθμ. 48178/3.9.99 (ΦΕΚ 
1766/Β/1999) απόφασή μας όπως αυτή συμπληρώθηκε 
και. τροποποιήθηκε μεταγενέστερα και συγκεκριμένα την 
περίπτωση δ της παραγρ. 1 του διατακτικού αυτής ως 
εξής: 

δ) Τον ΜπουρδάραΔημήτριο, ως Γενικό Δ/ντή. 

2. Η θητεία του Γενικού Διευθυντή λήγει 19.9.2002 με 
δυνατότητα ανανέωσής της για τρία χρόνια. 

3. Κατά τα λοιπά εξακολουθεί να ισχύει η αριθμ. 
48178/3.9.99 (ΦΕΚ. 1766/Β/99) απόφασή μας όπως αυτή 
συμπληρώθηκε και τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2001 

ΟΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. Φ. 156/572 (4) 

Αύξηση συντάξεων του Ταμείου Επικουρικής Ασφάλισης 
και Πρόνοιας Προσωπικού ΕΡΤ και Τουρισμού για το 
έτος 2001. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α’ 165) σε συνδυασμό με τις διατάξεις της παρ 6 
του άρθρου 8 του Ν- 2335/1995. 


2. Τις διατάξεις των άρθρων 23 παρ.1 στοιχ.ιε και 24 
παρ. 1 και 2 στοιχ. γ, 26 παρ. 1 και 27 παρ. 1 στοιχ. δ του 
Ν. 1558/85 (Α 137), καθώς και το Π. Δ/γμα 372/1995 
(Α,201). 

3. Τις διατάξεις του άρθρου 29 Α’ του Ν. 1558/85 (Α’, 
137), όπως προσετέθη με το άρθρο 27 του Ν. 2081 /1992 
(Α’ 154) και στη συνέχεια αντικατστάθηκε με τις διατάξεις 
του άρθρου 1 του Ν 2469/97 (Α’ 38). 

4. Τις διατάξεις του άρθρου 7 του Ν. 1275/1982 (Α 100). 

5. Την αριθμ. 80028/8-5-2000 (Β. 610) κοινή απόφαση του 
Πρωθυπουργού καί του Υπουργού Εργασίας και Κοιν. 
Ασφαλίσεων "ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων Νικόλαο Φαρμάκη». 

6 Το γεγονός ότι, από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
του Τ.Ε.Α.Π.Π.Ε.Ρ.Τ.Τ., ύψους 195 εκ δρχ. απάτην αύξη¬ 
ση των συντάξεων για το τρέχον οικονομικό έτος και έχει 
εγγράφει πίστωση στον ΚΑΕ 0621, η οποία στα επόμενα 
πέντε χρόνια θα καλύπτεται από τα έσοδα του Ταμείου και 
θα βαρύνει ανάλογα τον παραπάνω κωδικό. 

7. Το αριθ. 2372/28/24.1.2001 έγγραφο του Υπουργείου 
Εθνικής Οικονομίας σχετικά με την αύξηση των συντάξε¬ 
ων και εφάπαξ παροχών που χορηγούνται από τους φο¬ 
ρείς κοινωνικής ασφάλισης για το έτος 2001. 

8 Την από 14-5-2001 οικονομική έκθεση της Δ/νσης 
Αναλογιστικών μελετών της Γ. Γ. Κ.Α. 

9 Την γνώμη του Δ. Σ. του Ταμείου Επικουρικής Ασφά¬ 
λισης και Πρόνοιας Προσωπικού ΕΡΤ και Τουρισμού, 
όπως διατυπώθηκε στην με αριθμό 9/14-3-2001 (θέμα 
52ο) συνεδρίασή του, αποφασίζουμε: 

1. Οι παρεχόμενες από το Ταμείο Επικουρικής Ασφάλι¬ 
σης και Πρόνοιας Προσωπικού ΕΡΤ και Τουρισμού συ¬ 
ντάξεις; των συνταξιούχων των οποίωντο συνταξιοδοτικό 
δικαίωμα εμπίπτει στο μέχρι 31-12-2000 χρονικό διάστη¬ 
μα, αυξάνονται από 1-1-2001 ως ακολούθως: 

Α. Οι συντάξεις μέχρι του ποσού των 120.000 δρχ 
(352,16 ΕΥΡΩ) κατά ποσοστό 5.5%. μη δυναμένων όμως 
των συντάξεων γήρατος και αναπηρίας να υπολείπονται 
του ποσού των 40.000 δρχ. (117,39 ΕΥΡΩ). 

Β. Οι συντάξεις από 120.001 δοχ (352,17 ΕΥΡΩ) μέχρι 
150.000 δρχ. (440.21 ΕΥΡΩ), αυξάνονται κατά 6.600 
δρχ(19,37 ΕΥΡΩ). 

Γ. Οι συντάξεις από 150.001 δρχ. (440,21 ΕΥΡΩ) και 
άνω, αυξάνονται κατά 7.400 δρχ. (21,72 ΕΥΡΩ). 

2. Τον ανακαθορισμό του ανωτάτου ορίου σύνταξης 
από 200.000 δρχ. (586,94 ΕΥΡΩ) σε 208.800 δρχ. (612,77 
ΕΥΡΩ) από 1.1.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. ΥΙΟβ/οικ. 21168 (5) 

Καθορισμός ειδικοτήτων και εξειδικεύσεων για τις θέσεις 
Ειδικού Επιστημονικού Προσωπικού των Πε.Σ.Υ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 3 παρ.13 του Ν.2889/01 
ΦΕΚ 37 τ. Α’ "Βελτίωση και εκσυγχρονισμός του Ε. Σ. Υ. και 
άλλες διατάξεις". 

2. Τις διατάξεις του Π, Δ. 50 ΦΕΚ 39/5-3-01 τΑ’ και τις 
διατάξεις του άρθ. 25παρ.2του Ν. 1943/99, όπως ισχύει. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Α. Καθορίζουμε τις ειδικότητες για τις τέσσερις θέσεις 
Ειδικού Επιστημονικού Προσωπικού σε κάθε Πε. Σ. Υ. που 
συστήνονται με τις διατάξεις του άρθρου 3 παρ. 13 του 
Ν.2889/01 ΦΕΚ 37/ τ. Α’ "Βελτίωση και εκσυγχρονισμός 
του Ε. Σ. Υ. και άλλες διατάξεις" ως εξής: 

ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Π Ε Μηχανικών 

ΠΕ Πληροφορικής 

Π Ε Ιατρών/Ιατρών Ειδικοτήτων 

Π Ε Κοινωνιολόγων 

ΠΕ Διοικητικός και/ή Οικονομικός 

ΠΕ Επιστημών Υγείας 

Οι ανωτέρω κλάδοι περιλαμβάνουν τις ειδικότητες που 
προβλέπονται στα άρθρα 3.4,5.6. και 11 του Προεδρικού 
Διατάγματος 50 (ΦΕΚ 39/5-3-01 τ. Α’) 

Β. Η επιστημονική εξειδίκευση για τον διορισμό στις πα¬ 
ραπάνω θέσεις αναφέρεται σε πεδία γνωστικών αντικει¬ 
μένων Διοίκησης Επιχειρήσεων, Οργάνωσης και Διοίκη¬ 
σης Επιχειρήσεων, Επιχειρησιακής Έρευνας, Διοίκησης 
και Διαχείρισης της Ποιότητας, Ανάλυσης Συστημάτων, 
Οργάνωσης και Διοίκησης Υπηρεσιών Υγείας, Διοίκησης 
και Διαχείρισης έργου. Μελέτης και Επίβλεψης κατα¬ 
σκευής κτιρίων και εξοπλισμού Υγείας, Προγραμματι¬ 
σμού και Χωροθέτησης κοινωνικού εξοπλισμού και απο- 
δεικνύεται με: 

α) Διδακτορικό δίπλωμα Ελληνικού ΑΕΙ ή αναγνωρισμέ¬ 
νο της αλλοδαπής ή 

β) Μεταπτυχιακό τίτλο σπουδών διάρκειας τουλάχιστον 
ενός (1) ακαδημαϊκού έτους Ελληνικού ΑΕΙ ή αναγνωρι¬ 
σμένο της αλλοδαπής, αντίστοιχη εμπειρία τουλάχιστον 
δύο (2) ετών μετά την απόκτηση του μεταπτυχιακού τίτ¬ 
λου και μία τουλάχιστον δημοσίευση ή επιστημονική ανα¬ 
κοίνωση σε θέμα σχετικό με το περιεχόμενο της θέσης ή 
γ) Αντίστοιχη εμπειρία τουλάχιστον τεσσάρων (4) ετών 
μετά την απόκτηση του βασικού τίτλου σπουδών. 

Γ. Μετην απόφαση προκήρυξης πλήρωσης των θέσεων 
Ειδικού Επιστημονικού Προσωπικού των Πε. Σ. Υ. θα ορί¬ 
ζονται: 

1) Τα σχετικά με την κάθε θέση αποδεκτά βασικά πτυχία 
ή διπλώματα 

2) Πρόσθετα προσόντα (μεταπτυχιακά- επιστημονική 
εξειδίκευση κλπ) που καλύπτουν το γνωστικό αντικείμενο 
των θέσεων ή συναφές μ’ αυτό γνωστικό πεδίο στα πλαί¬ 
σια των Α και Β παραγράφων της παρούσας απόφασης 
μετά από αίτημα του φορέα και σύμφωνη γνώμη του 
ΑΣΕΠ. 

3) Η απαιτούμενη κατά περίπτωση ξένη γλώσσα ή και 
περισσότερες καθώς και το επίπεδο γλωσσομάθειας. 

4) Πρόσθετη εμπειρία για την περίπτωση που η εξειδί- 
κευση αποδεικνύεται με διδακτορικό καθώς και για όλες 
ή μέρος των θέσεων να απαιτούνται επιλεκτικά ορισμένα 
μόνο από τα προσόντα της παραγράφου Β της παρούσας 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 


Αριθ. 34660/3566 (6) 

Αναπροσαρμογή χρηματικών προστίμων του Κώδικα 
Οδικής Κυκλοφορίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 4 του άρθρου 104 του 
Ν.2696/ 99 (Α’57) "Κύρωση του Κώδικα Οδικής Κυκλοφο¬ 
ρίας". 

2. Την. από τον Ιανουάριο 2000, ανακοίνωση της Γ ενικής 
Γραμματείας της Εθνικής Στατιστικής Υπηρεσίας της Ελ¬ 
λάδος με την οποία ανακοινώθηκε ότι ο Γ ενικός Δείκτης 
Τ ιμών Καταναλωτή για τη ν περ ίοδο από 1 -1 -1999 έως 31 - 
12-1999 αυξήθηκε κατά 2,7% (δύο και επτά δέκατα τοις 
εκατό). 

3. Την, από τον Ιανουάριο 2001, ανακοίνωση της Γ ενικής 
Γ ραμματείας της Εθνικής Στατιστικής Υπηρεσίας της Ελ¬ 
λάδος με την οποία ανακοινώθηκε ότι ο Γ ενικός Δείκτης 
Τιμών Καταναλωτή για την περίοδο από 1-1-2000 έως 
31.1.2000 αυξήθηκε κατά 3,9% (τρία και εννέα δέκατα 
τοις εκατό). 

4. Το γεγονός ότι από την εφαρμογή της παρούσας 
απόφασης δεν προκαλείται επιπλέον δαπάνη σε βάρος 
του Κρατικού Προϋπολογισμού, αποφασίσουμε: 

1. Αναπροσαρμόζουμε, όπως υποχρεωτικά προβλέπε- 
ται από την παραγρ. 4 του άρθρου 104 του ΚΟΚ, τα προ- 
βλεπόμενα από τις διατάξεις του Ν.2696/ 99 (Α’ 57) "Κύ¬ 
ρωση του Κώδικα Οδικής Κυκλοφορίας” χρηματικά πρό¬ 
στιμα όπως φαίνεται στον παρακάτω πίνακα: 


ΠΡΟΣΤΙΜΟ ΠΟΥ ΟΡΙΖΕΤΑΙ 
ΣΤΟΝ ΙΣΧΥΟΝΤΑ ΚΟΚ 
(Δρχ.) 

ΠΡΟΣΤΙΜΟ ΠΟΥ ΟΡΙΖΕΤΑΙ 
ΣΤΗΝ ΠΑΡΟΥΣΑ ΑΠΟΦΑΣΗ 
(Δρχ.) 

100.000 

107.000 

50.000 

53.000 

20.000 

21.000 

10.000 

11.000 

5.000 

5.000 


2. Η ισχύς της απόφασης αρχίζει ένα μήνα μετά τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Μάίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

Αριθ. οικ. 27330 (7) 

Συγχώνευση των ιδίων Ν.Π. «ΔΗΜΟΤΙΚΟ ΓΥΜΝΑΣΤΗΡΙΟ 
Ν. ΦΙΛΑΔΕΛΦΕΙΑΣ ΙΩΝΙΚΟΣ"» και «ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ Ν. ΦΙΛΑΔΕΛΦΕΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ 27802/10-12-1987 απόφαση της Νομαρ¬ 
χίας Ανατολικής Αττικής που αφορά τη σύσταση στο Δή¬ 
μο Ν. Φιλαδέλφειας ιδίου Νομικού Προσώπου μετο όνο¬ 
μα "ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ Ν. ΦΙΛΑΔΕΛ¬ 
ΦΕΙΑΣ" και δημοσιεύθηκε στο ΦΈ.Κ 768/12-1987τ. Β’. 

2. Την αριθμ. οικ. 21374 + 20308 απόφαση του Γενικού 
Γραμματέα Περιφέρειας Αττικής που δημοσιεύθηκε στο 
Φ.Ε.Κ. 419/11-4-2001 τ ,β και αφοράτην προσαρμογή των 
συστατικών πράξεων των Ν.Π. με το όνομα "Εθνικό Γυ¬ 
μναστήριο Αθλοπαιδιών ΙΩΝΙΚΟΣ” 1 & "Δημοτικό Γυμνα¬ 
στήριο Ν. Φιλαδέλφειας" στιςδιατάξειςτουΔ.Κ.Κ. καθώς 
και την σύσταση ιδίου Ν.Π. στο Δήμο Ν. Φιλαδέλφειας με 
το όνομα "Δημοτικό Γυμναστήριο Ν. Φιλαδέλφειας ΙΩΝΙ¬ 
ΚΟΣ” 1 το οποίο περιλαμβάνει τα δύο ανωτέρω Ν.Π. 

3. Τις διατάξειςτου άρθρου 203του Π.Δ. 410/95 (Δ.Κ.Κ.) 

4. Την αριθμ. 89/2001 απόφαση του Δημοτικού Συμβου¬ 
λίου του Δήμου Νέας Φιλαδέλφειας για συγχώνευση των 
Ν.Π. "Αθλητικός Οργανισμός Δήμου Ν. Φιλαδέλφειας" και 
"Δημοτικό Γυμναστήριο Ν. Φιλαδέλφειας ΙΩΝΙΚΟΣ", απο¬ 
φασίζουμε: 

1. Συστήνουμε στο Δήμο Ν. Φιλαδέλφειας του Νομού 
Αττικής ίδιο Νομικό Πρόσωπο μετο όνομα "Αθλητικός Ορ¬ 
γανισμός Δήμου Ν. Φιλαδέλφειας" το οποίο διέπεται από 
τις διατάξεις του άρθρου 203 του Π.Δ. 410/95 (Δ.Κ.Κ.) και 
περιλαμβάνει τα Ν.Π. "Αθλητικός Οργανισμός Δήμου Ν. 
Φιλαδέλφειας" & "Δημοτικό Γυμναστήριο Ν. Φιλαδέλφει¬ 
ας ΙΩΝΙΚΟΣ". 

2. ΣΚΟΠΟΣ 

Α) Σκοπός του Νομικού Προσώπου είναι: 

- Η δημιουργία & λειτουργία Αθλητικών Κέντρων, γυ¬ 
μναστηρίων, χώρων αθλοπαιδιών, γυμναστικής & κάθε εί¬ 
δους αθλητικών εγκαταστάσεων, ώστε να καλύπτονται οι 
αυξημένες ανάγκες για άθληση των δημοτών κ’ ιδιαίτερα 
των νέων. 

- Η ανάπτυξη του μαζικού αθλητισμού ως κοινωνικής 
ανάγκης & η εξασφάλιση της δυνατότητας σε όλους τους 
ενδιαφερομένους δημότες να συμμετέχουν σε αθλητικές 
δραστηριότητες ανεξαρτήτως φύλου και ηλικίας. 

- Η καλλιέργεια και ανάπτυξη του αθλητικού Πνεύμα¬ 
τος, της ομαδικότητας και της ευγενούς άμιλλας, μακριά 
από φανατισμούς, βίαιες πράξεις, ανταγωνισμούς &κερ- 
δοσκοπικούς στόχους. 

- Η αναβάθμιση του πολιτιστικού & αθλητικού επιπέδου, 
των σωματικών και πνευματικών ικανοτήτων & της σωμα¬ 
τικής & πνευματικής υγείας των δημοτών. 

- Η διάδοση μέσα από τον αθλητισμό των δημοκρατικών 
παραδόσεων & φιλειρηνικών αισθημάτωντου λαού μας & 
την προώθηση μέσα από τους αθλητικούς αγώνες της φι¬ 
λίας μεταξύ των λαών. 

Β) Για την επίτευξη των σκοπώντου, ο Αθλητικός Οργα¬ 
νισμός Δ.Ν.Φ. μεριμνά για: 

_ Την συντήρηση όλων των εγκαταστάσεων και μέσων 
που έχει στη διάθεσή του & την αποτελεσματικότερη 
αξιοποίησή τους. 

- Τον εφοδιασμό του μετά κατάλληλα μέσα και όργανα. 

- Τον προγραμματισμό & εκτέλεση έργων υποδομής 
αθλητισμού. 

- Τον προγραμματισμό & πραγματοποίηση αθλητικών 
εκδηλώσεων. 

3. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η μεταβιβασθείσα χωρίς αντάλλαγμα, κατά τις δια¬ 
τάξεις του άρθρου 14του Ν. 2880/2001, κυριότητα και κά¬ 
θε άλλο εμπράγματο δικαίωμα επί κινητών και ακινήτων 
του Δημοσίου τα οποία χρησιμοποιούνται από το 
Ν.Π.Δ.Δ. για την εκπλήρωση του σκοπού του με την επι¬ 
φύλαξη των περί κληρονομιών, κληροδοσιών και δωρεών 
διατάξεων. 


β) Κάθε είδους αθλητικές εγκαταστάσεις που ανήκουν 
στο Δήμο (γήπεδα αθλοπαιδιών, τένις κ.λ.π.). 
γ) Ο αθλητικός χώρος του Δημοτικού Γυμναστηρίου, 
δ) Η περιουσία του Ν.Π. "Εθνικό Γ υμναστήριο αθλοπαι¬ 
διών Ν. Φιλαδέλφειας ΙΩΝΙΚΟΣ" η οποία περιλαμβάνει: 

Ένα κλειστό γήπεδο αθλοπαιδιών (μπάσκετ, βόλεϊ, χα- 
ντ-μπωλ), με τις προσθήκες (αίθουσα γυμναστηρίου). - 
Ένα ανοικτό εξωτερικό γήπεδο αθλοπαιδιών (μπάσκετ, 
βόλεϊ). 

Προπονητήριο βόλεϊ. 

Λοιπές αθλητικές εγκαταστάσεις, γραφεία, αποδυτή¬ 
ρια κ.λ.π. 

Το παραπάνω γήπεδο, παραχωρηθέν υπό του Ελληνι¬ 
κού Δημοσίου κ’ ανήκον κατ’ αποκλειστική ■ κυριότητα, 
νομήν κ’ κατοχήν στον ΑΘΛΗΤΙΚΟ ΣΥΛΛΟΓΟ Ν. ΦΙΛΑ¬ 
ΔΕΛΦΕΙΑΣ "ΙΩΝΙΚΟΣ", & δωρηθέν υπ’ αυτού, με δωρεάν 
υπό όρους, στη Γεν. Γραμματεία Αθλητισμού, μεταβιβά¬ 
ζεται ήδη στο νέο Νομικό Πρόσωπο, υπό την επφύλαξιν 
των όρων της υφιστάμενης δωρεάς. 

4. ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 
α. Από τις πιστώσεις του άρθρου 25 του Ν. 1828/1989 
του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης, καλύπτονται στο 
εξής και οι δαπάνες λειτουργίας και συντήρησης του 
ανωτέρω Νομικού Προσώπου, καθώς και οι δαπάνες μι¬ 
σθοδοσίας του προσωπικού του. Οι εν λόγω πιστώσεις 
ενισχύονται με τα ποσά της επιχορήγησης που έχουν 
προβλεφθεί στον προϋπολογισμό της Γενικής Γραμμα- 
τείας Αθλητισμού του Υπουργείου Πολιτισμού για το 
σκοπό αυτό. 

Με Απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που λαμβάνεται μετά από 
γνώμη της ΚΕΔΚΕ, οι ανωτέρω πιστώσεις κατανέμονται 
για την κατ’ έτος υποχρεωτική επιχορήγηση των δήμων 
και κοινοτήτων, στην εποπτεία των οποίων υπήχθησαν τα 
πρώην Εθνικά Γυμναστήρια, Εθνικά Στάδια και Εθνικά 
Αθλητικά Κέντρα. 

β. Επιχορηγήσεις και κάθε είδους παροχή από το Κρά¬ 
τος ή από οποιοδήποτε άλλο οργανισμό, Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς το Δήμο για λογαριασμό του. 

γ. Η Ετήσια επιχορήγηση του Δήμου Νέας Φιλαδέλφει¬ 
ας ύψους 66.000.000 δρχ. 

δ. Κάθε είδους προσφορές, δωρεές, κληρονομιές και 
κληροδοσίες. 

ε. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
στ. Πρόσοδοι απάτην υπηρεσία του. 
ζ. Έκτακτες επιχορηγήσεις του Δήμου Νέας Φιλαδέλ¬ 
φειας προς το Νομικό Πρόσωπο. 

Τ ο Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο 

Κάλυψη δαπάνης 

1. Από τις διατάξεις της Απόφασης αυτής προκαλείται 
δαπάνη σε βάρος του προϋπολογισμού του Δήμου Νέας 
Φιλαδέλφειας ύψους περίπου 66.000.000 δρχ. γιατοτρέ- 
χον οικονομικό έτος και 66.000.000 δρχ. για καθένα από 
τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση 
στον προϋπολογισμό οικ. έτους 2001 του Δήμου Νέας 
Φιλαδέλφειας ύψους 66.000.000 δρχ. σε βάρος του 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κ.Α. 211.85 με τίτλο Επιχορήγηση Νομικού Προσώπου 
"Αθλητικός Οργανισμός Δήμου Νέας Φιλαδέλφειας". 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Μαΐου 2001 

Ο Γενικός Γραμματέας Περιφέρειας 

ΜΙΧΑΗΛ ΚΥΡΙΑΚΙΔΗΣ 

-♦- 

Αριθ.6811 (8) 

Σύσταση Διαδημοτικής Επιχείρησης στο Ν. Λάρισας με 
την επωνυμία «ΔΙΑΔΗΜΟΤΙΚΗ ΕΠΙΧΕΙΡΗΣΗ ΠΟΛΙ¬ 
ΤΙΣΜΟΥ - ΤΟΥΡΙΣΜΟΥ - ΚΑΙ ΑΝΑΠΤΥΞΗΣ ΑΝΑΤΟΛΙ¬ 
ΚΗΣ ΛΑΡΙΣΑΣ (Δ.Ε.Τ.Π.Α.ΑΛ.)». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 285 του Π.Δ. 410/95 
(ΦΕΚΑ’ 231 Δ.Κ.Κ.). 

2. Την αριθ. 92/2000 απόφαση του Δ.Σ. του Δήμου Ευ- 
ρυμενών, την αριθμ. 31/2001 απόφαση του Δ.Σ. του Δή¬ 
μου Κάτω Ολύμπου και την αριθμ. 128/2000 απόφαση του 
Δ.Σ. Μελιβοίας περί σύστασης διαδημοτικής επιχείρησης 
με την επωνυμία "ΔΙΑΔΗΜΟΤΙΚΗ ΕΠΙΧΕΙΡΗΣΗ ΤΟΥ¬ 
ΡΙΣΜΟΥ - ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ ΑΝΑΤΟΛΙΚΗΣ 
ΛΑΡΙΣΑΣ (Δ.ΕΤΠΑΑΛ)". 

3. Τις διατάξεις του άρθρου 1 παρ. 2α του Ν. 2469/97. 

4. Την από του Ιουνίου του 2000 οικονομοτεχνική μελέ¬ 
τη της υπό σύσταση διαδημοτικής επιχείρησης, αποφα¬ 
σίζουμε: 

Άρθρο 1 

ΣΥΣΤΑΣΗ - ΕΠΩΝΥΜΙΑ 

Συστήνεται διαδημοτική επιχείρηση Τουρισμού - Πολι¬ 
τισμού και Ανάπτυξης απότους παραλιακούς Δήμους του 
Ν. Λάρισας, Μελιβοίας, Ευρυμενών και Κάτω Ολύμπου με 
την επωνυμία "ΔΙΑΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ 
- ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ (Δ.Ε.Τ.Π.Α.Α.Λ)" ως ίδιο 
νομικό πρόσωπο ιδιωτικού δικαίου που διέπεται από τις 
διατάξεις των άρθρων 277 - 285, 287 και 304 του Π.Δ 
410/95. 

Άρθρο 2 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Α’ Η Τουριστική και Πολιτιστική Ανάπτυξη του γεωγρα¬ 
φικού διαμερίσματος των δήμων Ευρυμενών, Κάτω Ολύ¬ 
μπου και Μελιβοίας. Η Ανάδειξη - Προώθηση - Προβολή 
του τουριστικού προϊόντος της περιοχής (Υποδομές, Οι¬ 
κονομία, Τοπικά προϊόντα Τουρισμός, Πολιτισμός, κ.λ.π). 

Ειδικότερα: 

• Η λειτουργία κέντρων πληροφόρησης των επισκε¬ 
πτών της περιοχής. 

• Η παραγωγή υλικού προβολής της περιοχής. 

• Η ανάπτυξη συνεργασιών με φορείς και παράγοντες 
του τουριστικού κυκλώματος (συνεργασίες με Ιουι· ορεπ 
3ΐθΓ5, δικτύωση με άλλες τουριστικές περιοχές κ.λ.π), η 
λειτουργία γραφείων προβολής της περιοχής σε διάφο¬ 
ρες πόλεις του εσωτερικού και του εξωτερικού. 

• Η προώθηση της ποιότητας στις παρεχόμενες τουρι¬ 
στικές επιχειρήσεις (Λειτουργία Τοπικού Συμφώνου Ποι¬ 
ότητας των τουριστικών επιχειρήσεων της περιοχής, ορ¬ 
γάνωση και υλοποίηση προγραμμάτων που θα υποστηρί¬ 
ζουν την ποιότητα των επιχειρήσεων). 


• Ο σχεδιασμός - υλοποίηση υποδομών και υπηρεσιών 
τουριστικού, πολιτιστικού και αθλητικού χαρακτήρα. 

• Η συμμετοχή σε προγράμματα ανάπτυξης της περιο¬ 
χής (Πρόγραμμα ορεινών όγκων κ.λ.π). 

• Η κατάρτιση του ανθρώπινου δυναμικού που ασχο- 
λείται με τον τουρισμό και με άλλους τομείς δραστηριο¬ 
τήτων όπως ο αγροτικός, η μεταποίηση κ.λ.π (νέοι αγρό¬ 
τες, νέοι επαγγελματίες). 

• Η προστασία του περιβάλλοντος (Οργάνωση υπηρε¬ 
σιών προστασίας - καθαρισμού των ακτών, προστασία 
χλωρίδας-πανίδας, μνημείων της φύσης και του ανθρώ¬ 
που). Διαχείριση περιβαλλοντικών δραστηριοτήτων (κέ¬ 
ντρα περιβαλλοντικής εκπαίδευσης κ.λ.π). 

Β’ Η συμμετοχή στην αναπτυξιακή διαδικασία της πε¬ 
ριοχής 

• Η παροχή συμβουλών, η τεχνοοικονομική στήριξη και 
η συγκροτημένη παρέμβαση με έρευνες, μελέτες, προ¬ 
γράμματα και έργα αναπτυξιακού χαρακτήρα στους δή¬ 
μους Μελιβοίας. Ευρυμενών και Κάτω Ολύμπου, στις συ¬ 
νεταιριστικές οργανώσεις, τα νομικά πρόσωπα και τον 
ιδιωτικό τομέα της περιοχής αυτών, για την οικονομική, 
κοινωνική και πολιτιστική ανάπτυξη. 

• Η αξιοποίηση και προώθηση των νέων τεχνολογιών, η 
συμμετοχή σε δίκτυα ομοειδών επιχειρήσεων και δίκτυα 
παροχής υπηρεσιών. 

• Η διενέργεια απογραφικών ερευνών και μελετών των 
φυσικών πόρωντωντριών δήμων με σκοπό την αξιοποίησή 
τους και την οικονομική και κοινωνική ενδυνάμωση των δή¬ 
μων και των κατοίκων στη λογική της βιώσιμης ανάπτυξης. 

• Η εκπόνηση οικονομικών, τεχνικών, περιβαλλοντικών 
και άλλων μελετών για τους τρεις δήμους, για άλλους 
ΟΤΑ, για δημόσιες και ιδιωτικές αρχές. 

• Η σύνταξη επιχειρηματικών σχεδίων. 

• Η ανάληψη από την επιχείρηση επενδυτικών πρωτο¬ 
βουλιών αξιοποίησης των γεωργικών, δασικών, κτηνο- 
τροφικών, τουριστικών και άλλων φυσικών πόρων της πε¬ 
ριοχής. Γ ενικά η συνεχής και αυτοδύναμη προώθηση της 
ενδογενούς ανάπτυξης της περιοχής με βάση τις τοπικές 
δυνατότητες. 

Άρθρο 3 
ΔΙΟΙΚΗΣΗ 

Η Επιχείρηση διοικείται από επταμελές (7/μελές) Διοι¬ 
κητικό Συμβούλιο, που τα μέλη του ορίζονται μαζί με τους 
αναπληρωτές τους από τα Δημοτικά Συμβούλια των δή¬ 
μων Ευρυμενών, Κάτω Ολύμπου και Μελιβοίας. 

Τα μέλη του Διοικητικού Συμβουλίου αποτελούν: 

• Δύο (2) αιρετοί εκπρόσωποι του δημοτικού συμβου¬ 
λίου Μελιβοίας, έκτων οποίων ο ένας θα προέρχεται από 
τη μειοψηφία. 

• Ένας (1) αιρετός εκπρόσωπος του δημοτικού συμ¬ 
βουλίου Κάτω Ολύμπου και ένας δημότης ή κάτοικος του 
οικείου δήμου σχετικός με το αντικείμενο της επιχείρη¬ 
σης. 

• Ένας (1) αιρετός εκπρόσωπος του δημοτικού συμ¬ 
βουλίου Ευρυμενών και ένας δημότης ή κάτοικος του οι¬ 
κείου δήμου σχετικός με το αντικείμενο της επιχείρησης. 

• Ένας (1) εκπρόσωπος κοινωνικού φορέα της περιο¬ 
χής τωντριών δήμων που συμμετέχουν στην Διαδημοτική 
Επιχείρηση 

• Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζόμενους. 

Άρθρο 4 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 
Η διάρκεια της Επιχείρησης είναι τριάντα (30) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως 

Άρθρο 5 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της Επιχείρησης ορίζεται ο δήμος Ευρυμενών 
του νομού Λάρισας και ειδικότερα η έδρα αυτού, ήτοι το 
Δ. Δ. Στομίου 

Άρθρο 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 
Το κεφάλαιο της Επιχείρησης ορίζεται στο ποσό των 
24.000.000 Δρ. και καταβάλλεται ολόκληρο από τους 
Ο.Τ.Α, που συμμετέχουν σ’ αυτήν, αμέσως με την δημοσί¬ 
ευση της ιδρύσεώς της στο ΦΕΚ σε ποσοστό συμμετοχής 
1/3 από τον κάθε Δήμο (ήτοι 8.000.000 δρ για τον κάθε 
Δήμο). 

Το κεφάλαιο αυτό θα αυξάνεται σταδιακά, ανάλογα με 
την πρόοδο των εργασιών της όλης επένδυσης της Επι¬ 
χείρησης 

Άρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Οι πόροι της διαδημοτικής επιχείρησης είναι τα έσοδα 
από την εκμετάλλευση των εγκαταστάσεών της και γενι¬ 
κά από την άσκηση της δραστηριότητάςτης. Οι πρόσοδοι 
από την περιουσία της, από δάνεια, κληρονομιές, εισφο¬ 
ρές, δωρεές και λοιπές επιχορηγήσεις. 

Άρθρο 8 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ 
Η επιχείρηση διαλύεται: 

α) με κοινή απόφαση των Δημοτικών Συμβουλίων των 
δήμων Ευρυμενών, Κάτω Ολύμπου και Μελιβοίας, που 
λαμβάνεται με την απόλυτη πλειοψηφία των μελών του 
και απόφαση του Γενικού Γραμματέα της Περιφέρειας. 

β) όταν λήξει χωρίς να παραταθεί η διάρκεια της Επιχεί¬ 
ρησης και 


γ) σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από τα Δημο¬ 
τικά Συμβούλια των Ο.Τ.Α, των συμμετεχόντων σ’ αυτήν 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο μοιράζεται σε τρία ίσα μερίδια έκαστο των 
οποίων περιέρχεται στους Δήμους που συμμετέχουν 
στην επιχείρηση ανάλογα με το ποσοστό συμμετοχής στο 
κεφάλαιο αυτής. Η συγκρότηση, η λειτουργία και οι αρ¬ 
μοδιότητες των οργάνων διοίκησης, η οργάνωση, η λει¬ 
τουργία, η διαχείριση και εποπτεία της επιχείρησης, διέ- 
πονται από τις σχετικές με τις δημοτικές και κοινοτικές 
διατάξεις του Π.Δ /τος 410/95 (Δ.Κ.Κ.) και την αριθμ. 
25027/9.4.84 απόφαση του Υπουργού Εσωτερικών (ΦΕΚ 
244/τ. Β/19.4.84) 

Άρθρο 9 

ΑΚΡΟΤΕΛΕΥΤΙΑ ΔΙΑΤΑΞΗ - ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος των προϋπολογισμών του Δήμου 
Ευρυμενών ύψους 8.000.000 δρ., του Δήμου Κάτω Ολύ¬ 
μπου ύψους 8.000.000 δρ. και του Δήμου Μελιβοίας 
8.000.000 δρ. για κάθε ένα, το οποίο θα διατεθεί στην Επι¬ 
χείρηση "ΔΙΑΔΗΜΟΤΙΚΗ ΕΠΙΧΕΙΡΗΣΗ ΤΟΥΡΙΣΜΟΥ - ΠΟ¬ 
ΛΙΤΙΣΜΟΥ ΚΑΙ ΑΝΑΠΤΥΞΗΣ ΑΝΑΤΟΛΙΚΗΣ ΛΑΡΙΣΑΣ 
(Δ.Ε.Τ.Π.Α.Α.Λ.)". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 7 Μάίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 




10146 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 

Θ-ΓΠ3Μ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

> ΓιαταΦΕΚαπό 1 μέχρι 24 σελίδες 300 δρχ. (0,88 θιιγο) 

» Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή ΟΡ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηίθίτίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























